དེ་ལྟར་ངས་ཁོང་གི་མདུན་ནས་འཁྲིད་ལ་སོགས་པ་ཞུ་མི་ཆོག་གང་ཡིན་ཟེར་ན་ནིའུ་ཇར་སི་ན་ཡོད་པའི་དགེ་ལགས་ངའི་དད་པ་དང་གུས་བཀུར་བྱ་ཡུལ་ཡིན་པ་མ་ཟད་དགེ་ལགས་ཡང་ཧ་ཅང་བཟང་པོ་རེད།གལ་སྲིད་ཁྱེད་རང་གི་འཁྲིད་སོགས་ཐོབ་པ་ལ་རྒན་གྱིས་ཆོག་མཆན་གནང་བ་ཡིན་ན་མ་གཏོགས་རྒན་བརྗེ་མི་ཆོགདེའི་རྗེས་སུ་ག་རེ་བྱུང་སོང་ཟེར་ན།ངས་མཁན་ཟུར་རིན་པོ་ཆེར་ཁ་པར་བཏང་བ་ཡིན།དེང་དུས་ཐག་རིང་སུ་ཁ་པར་གཏོང་གླ་གོང་ཆེན་པོ་ཞེ་དྲག་རེད།ནིའུ་ཇར་སི་ན་ཡོད་པའི་དགེ་ལགས་སུ་ཁ་པར་བཏང་ནས་ཕྱིན་དགོས་པའི་རྒྱུ་མཚན་ཆ་ཚང་ཞུས་པ་ཡིན།ཁོང་གིས་མཁྱེན་གྱིས་རེད།ང་ག་པར་ཡོད་པ་ཡང་མཁྱེན་གྱིས་རེད།ངས་ལོ་སཱ་ཨན་ཇེ་ལེ་སཱ་ན་ཡོད་པའི་དགེ་བཤེས་ཚུལ་ཁྲིམས་ལགས་ཀྱི་ཁང་པ་ན་ཡོད་ཞུས་པ་ཡིན།ངས་ཁོང་རྩ་ནས་སློབ་སྦྱོང་བྱེད་ན་འགྲིག་གམ་ཞེས་འདྲི་བ་ཡིན།ད་ནིའུ་ཇར་སི་ན་ཡོད་པའི་དགེ་ལགས་ཀྱིས་མི་ཆོག་གསུང་པ་ཡིན་ན་ང་ལོག་དགོས་ཐུག་སོང་།ཁོང་ནི་ངའི་བླ་མ་ཡིན་པས་གང་གསུང་པར་ཉན་དགོས།